**ОТЧЕТ**

 ЗА ДЕЙНОСТТА НА НЧ”НАПРЕДЪК-1908г.” с. БОРИМА

 Народно читалище "Напредък-1908г.” е организация с нестопанска цел. То е самоуправляваща се българска културно-просветна организация и се изгражда върху принципите на демократизма и доброволността . В него може да участва всеки български гражданин, без ограничение на пол, възраст, партийна, етническа и религиозна принадлежност.

  Целта на читалище "Напредък-1908г."  с.Борима  е да създава, опазва и разпространява духовните ценности, да развива творческите способности и да задоволява културните потребности на населението и неговите интереси както и  да подпомага и организира културни прояви.

  Читалището е хранилище на човешкото знание и културни постижения на региона.Център на етичен диалог между поколенията.

  В читалището се развиват дейности в извънучилищното обучение на децата, насочване на интересите им към танцови, музикални и литературни области и обогатяване на тяхната култура.

В българския светоглед  и език има няколко думи, които най-точно отразяват националната ни идентичност- духовност, образование, религия, читалище, храм.

Нашето Читалище 113 години е точно такъв духовен храм, Начало на  житейски  пътища за много деца, доказали във времето, че за да станеш достоен българин, е важна духовната енергия и на Читалището.

 Историята на Читалището е букет от вашите детски и младежки спомени, от вашите житейски съдби, от в ашите начертани духовни следи.

 През 2020г.нашите

 ОСНОВНИ ЦЕЛИ БЯХА:

1.1.Отстояване на позицията на водещо културно средище.;

1.2.Обогатяване на културния живот;

1.3.Развитие на библиотечната дейност;

1.4.Превръщане на читалището в информационен център;

1.5.Развитие и подпомагане на любителско художествено творчество.

БИБЛИОТЕЧНА ДЕЙНОСТ: През 2020г. библиотечния фонд наброява 11364 тома литература. Както всички знаем през месец март в държавата ни а и в цял свят бе наложен локдаун поради заболяването Коронавирус .Достъпът до библиотеките бе ограничен и нямахме никаква посещаемост.Данните ,които ви съобщаваме са за малък период от време в който библиотеката е била достъпна за нашите читатели.Посещенията в библиотеката в заемна за дома са 232 ,а заетата литература 314 тома,140 единици предоставена информация на електронни носители и 57 броя периодични издания. Броя на читателите през годината е 178 човека. Най-търсената литература е била художествената,като чуждата художествена е била с приоритет,също така детската отраслова и художествена литература тъй като голяма част от посетителите на библиотеката са ученици и хората от третата възраст.Библиотечната дейност е била винаги неразривно свързана с цялостната дейност на читалището. Изготвени са литературни витрини с книги за : Гео Милев,Дамян Дамянов,Васил Левски,Любомир Левчев,Петко Рачев Славейков,Марк Твен .Изготвена бе литературна витрина във връзка с деня на будителите.

ХУДОЖЕСТВЕНА САМОДЕЙНОСТ:

1.Женска певческа група

2.Детска вокална група „Боримски звънчета”

3.Юношески танцов състав „Боримски огън”

4.Кръжок по художествено слово

Благодарение на тези състави бяха организирани и проведените

следните празници:

* 21 януари –в библиотеката проведен Бабин ден.
* 19 февруари поднасяне цветя на паметника на Васил Левски.
* 29 февруари –концерт по случай деня на самодееца и Баба Марта – участие на самодейци от НЧ”Напредък „- с.Борима и читалище „Събуждане- 1927 г.” с.Малиново
* 3 март поднасяне на венец на паметната плоча на опълченеца Марин Банковски.
* Проведен тържествен концерт посветен на Националния празник на България от самодейци от НЧ”Напредък -1908г.”
* 5 март – изнесен концерт от самодейците на читалище „Развитие 1898 г.” с.Орешак.
* 6 март – изнесен концерт на танцов ансамбъл „Траяна” и трио „Накит” към НЧ”Наука -1870 г.” гр.Троян.
* 19 септември самодейци от читалището взеха участие в дефилето по случай откриването на фестивала на сливата в град Троян.
* 19 септември женската певческа група „Боримски извори” взе участие в събите организирано по случай 150 години читалищна дейност.
* 3 октомври женската певческа група взе участие в празника на баклавата в с.Малиново.

През годината са проведени 6 броя заседания на читалищното настоятелство и е направено едно общо отчетно събрание.

Вземаха се конкретни решения за дейноста на читалището и се отчитаха изпълненията им.Правеше се обсъждане на бюджета и неговото изпълнение.

09.02.2021г. Секретар:.....................

С.Борима /Гергана Василева/